*Likumprojekts*

**Grozījumi Karatiesu likumā**

Izdarīt Karatiesu likumā (Latvijas Republikas Saeimas un Ministru Kabineta Ziņotājs, 2005, 8.nr.; 2008, 12.nr.; Latvijas Vēstnesis, 2016, 204.nr.) šādus grozījumus:

1. 2. pantā:

izteikt pirmo daļu šādā redakcija:

"(1) Ja valstī normatīvajos aktos noteiktajā kārtībā ir pasludināts karš, tieslietu ministrs nekavējoties izdod rīkojumu par karatiesu darbības uzsākšanu, kā arī nosaka karatiesu izvietojumu, darbības teritoriju un karatiesu sastāvu. Ja valstī normatīvajos aktos noteiktajā kārtībā Ministru kabinets, izsludinot izņēmuma stāvokli, ir lēmis par karatiesu darbības uzsākšanu, tieslietu ministrs nekavējoties izdod rīkojumu, kurā nosaka karatiesu izvietojumu, darbības teritoriju un karatiesu sastāvu.";

izslēgt otrajā daļā otro teikumu;

papildināt ar trešo daļu šādā redakcijā:

"(3) Karatiesu neatkarības principus un tiesnešu garantijas nosaka atbilstoši likumam "Par tiesu varu"."

2. 3. panta 2. punktā:

papildināt a) apakšpunktu aiz vārda "karavīru" ar vārdiem "un personu, kura iekļauta Nacionālo bruņoto spēku sastāvā";

aizstāt d) apakšpunktā vārdus "Krimināllikuma IX un X nodaļā (izņemot 90. un 92. pantā paredzētos noziedzīgus nodarījumus)" ar vārdiem "Krimināllikuma IX, IX1 un X nodaļā".

3. Papildināt 5. pantu ar otro un trešo daļu šādā redakcijā:

"(2) Vispārējās jurisdikcijas tiesas priekšsēdētājs, kuras teritorijā darbojas karatiesa, uz karatiesas darbības laiku norīko karatiesas tiesnesi veikt izmeklēšanas tiesneša pienākumus.

(3) Karatiesām piekritīgās lietās, kuru materiālos ir valsts noslēpumu saturošs objekts, izskatāmas Kriminālprocesa likuma noteiktajā kārtībā Rīgas pilsētas Vidzemes priekšpilsētas tiesā."

4. 6. pantā:

papildināt otro daļu ar otro teikumu: "Karatiesu tiesnešu reģistrs tiek aktualizēts reizi divos gados.";

papildināt ar trešo daļu šādā redakcijā:

"(3) Karatiesu tiesnešu reģistrā iekļauj tiesnesi, kurš ir sagatavots darbam karatiesās atbilstoši šā panta pirmajai daļai un kurš ir rakstveidā piekritis pildīt karatiesas tiesneša pienākumus karatiesu darba uzsākšanas gadījumā. Tiesnesis var lūgt svītrot sevi no karatiesas tiesnešu reģistra pie reģistra aktualizācijas saskaņā ar šā panta otro daļu."

5. Izteikt 7. pantā pirmo teikumu šādā redakcijā: "Darbam karatiesās norīko tiesnešus no karatiesu tiesnešu reģistrā iekļautajiem tiesnešiem."

6. 10. pantā:

papildināt pirmo daļu aiz vārda "policija" ar vārdiem "un Valsts drošības dienests attiecībā uz Krimināllikuma IX, IX1 un X nodaļā paredzētajiem noziedzīgajiem nodarījumiem.";

izteikt otro daļu šādā redakcijā:

"(2) Karatiesām piekritīgajās lietās kriminālprocess virzāms izvēloties konkrētiem apstākļiem atbilstošu vienkāršāko kriminālprocesa veidu, kā arī izvēloties un veicot tādas procesuālās darbības, lai nodrošinātu kriminālprocesa mērķa sasniegšanu pēc iespējas ātrāk un ekonomiskāk."

7. 13. pantā:

papildināt pirmo daļu aiz vārdiem "tieslietu ministrs" ar vārdu "nekavējoties";

aizstāt otrajā daļā vārdus "kurās attiecīgā pirmās instances karatiesa nav pasludinājusi spriedumu" ar vārdiem "kurās tiesas izmeklēšana nav uzsākta";

aizstāt trešajā daļā vārdus "kurās attiecīgā otrās instances karatiesa nav pasludinājusi spriedumu" ar vārdiem "kurās tiesas izmeklēšana nav uzsākta".

8. Papildināt ar pārejas noteikumu šādā redakcijā:

"Pārejas noteikums

Grozījums šā likuma 2. panta pirmajā daļā stājas spēkā vienlaikus ar grozījumiem likumā "Par ārkārtējo situāciju un izņēmuma stāvokli"."

Ministru prezidenta biedrs,

tieslietu ministrs Jānis Bordāns

Iesniedzējs:

Tieslietu ministrijas

valsts sekretārs Raivis Kronbergs